b'\n_START_ARTICLE_\nScutum\n_START_PARAGRAPH_\nScutum je bil standardni \xc5\xa1\xc4\x8dit rimskih legionarjev (razen velitov)._NEWLINE_Visok je bil 1,2 m in \xc5\xa1irok 74 cm. Sam \xc5\xa1\xc4\x8dit je bil narejen iz prepletenih in zlepljenih dveh plasti lesenih de\xc5\xa1\xc4\x8dic, tako da je \xc5\xa1\xc4\x8dit dosegel debelino 2-3 cm na robovih. Dolgo \xc4\x8dasa je bil \xc5\xa1\xc4\x8dit ovalen, kasneje pa je postal pravokoten._NEWLINE_Da so zagotovili trdno strukturo, je po sredini \xc5\xa1\xc4\x8dita (na zunanji strani) potekala t. i. \xc5\xbeelezna \xc5\xa1trlina (umbo), ki je bila namenjena utrditvi \xc5\xa1\xc4\x8dita in odbijanju sovra\xc5\xbenikovih me\xc4\x8dev, kopij, sulic,... Na notranji strani sta bila pritrjena dva usnjena jermena, skozi katera je legionar vstavil svojo levo roko.'